เพิ่งหายจากโควิดลงปอด พ้นระยะกักตัวตั้งเเต่วันที่4 เเต่มีอาการตัวร้อนตลอดเวลาตั้งเเต่วันที่7 มีอุณหภูมิร่างกายประมาณ36.5-37.3 กินยาพาราเซตามอลก็ไม่หาย มีอาการง่วงเเต่นอนไม่หลับร่วมด้วย แบบนี้ปกติไหมคะ มีทางแก้ไหมคะ เเล้วอยากทราบว่ามีอาการเเบบนี้สามารถไปฉีดวัคซีนได้ไหม คุณเเจ้งมาว่าสามารถฉีดได้หลังวันที่10เป็นต้นไป เเล้วมีคิวฉีด11ค่ะ
สวัสดีค่ะการติดเชื้อโควิด 19 อาจทำให้มีอาการทางระบบหายใจเช่น ไอ น้ำมูก คัดจมูก เจ็บคอ มีไข้ หากลงไปติดเชื้อในปอดนั้น อาจจะทำให้มีหายใจหอบเหนื่อยร่วมด้วยซึ่งหลังจากพ้นระยะกักตัวและแพทย์ให้กลับบ้านแล้ว ก็แสดงว่าการติดเชื้อนั้นน่าจะดีขึ้นในระดับหนึ่ง ไม่มีอาการไข้หรืออาการของปอดติดเชื้ออีก ซึ่งหลังจากที่หายไข้หรือหายจากการติดเชื้อใหม่ๆ อาจจะยังรู้สึกอ่อนเพลีย ไม่สบายตัวได้อยู่บ้าง ให้พักผ่อนให้เพียงพอ ดื่มน้ำมากๆ วัดอุณหภูมิกายเป็นระยะ ถ้าเกิน 37.8 องศาอีก ก็ควรกลับไปพบแพทย์และการไปรับวัคซีนหลังติดเชื้อนั้นสามารถทำได้ แต่ส่วนใหญ่หลังการติดเชื้อใหม่ๆจะยังมีภูมิคุ้มกันในระดับสูงได้เป็นเดือน แต่หากแพทย์แนะนำให้ฉีดได้หลังวันที่ 10 เป็นต้นไป วันที่ 11 ก็น่าจะเริ่มฉีดได้ค่ะ